**PÁLYÁZATI FELHÍVÁS**

a Heves Vármegyei Vizsgaközpont

**Jegyzői névjegyzékébe** történő jelentkezéshez

A Heves Vármegyei Vizsgaközpont új pályázati felhívást tesz közzé jegyzői névjegyzékének bővítésére.

A szakképzésről szóló törvény végrehajtásáról szóló 12/2020. (II. 7.) Korm. rendelet 274. § értelmében a Heves Vármegyei Vizsgaközpont Jegyzői névjegyzékébe az alábbi feladatok ellátására lehet pályázni.

A szakmai/képesítő vizsga jegyzője a szakmai/képesítő vizsga előkészítésével, lefolytatásával és lezárásával kapcsolatos írásbeli, dokumentálási feladatokat látja el.

E feladatkörében:

* vezeti a vizsgajegyzőkönyvet,
* összesíti a szakmai/képesítő vizsga részeredményeit,
* kitölti és vezeti a vizsgatörzslapot,
* kitölti az oklevelet, illetve a szakmai/képesítő bizonyítványt,
* elvégzi a szakmai/képesítő vizsgával kapcsolatos egyéb adminisztratív teendőket,
* felelős a vizsgatörzslap és az oklevél, illetve a szakmai/képesítő bizonyítvány adatainak összeolvasásáért, egyezéséért,
* gondoskodik a szakmai/képesítő vizsga lezárását követően a szakmai/képesítő vizsga dokumentumainak a vizsgabizottság által történő hitelesítéséről, valamint
* gondoskodik a szakmai/képesítő vizsga lezárását követően az elektronikus adatszolgáltatási kötelezettség teljesítéséről.

**A pályázaton történő részvétel feltételei**

Pályázatot az nyújthat be, aki:

* legalább érettségi végzettséggel rendelkezik,
* cselekvőképes,
* büntetlen előéletű és nem áll tevékenység folytatását kizáró foglalkozástól eltiltás hatálya alatt,
* hozzájárul személyi adatai névjegyzékben való közzétételéhez, kezeléséhez,
* a pályázaton előnyt jelent korábbi szakmai/képesítő vizsgá(ko)n szerzett jegyzői tapasztalat.

**A Jegyzői névjegyzékbe kerülés után, konkrét vizsgára történő megbízás további feltételei:**

* A Jegyzői névjegyzékben szereplő személyeknek a nyilvántartásba vételt követő 1 éven belül, de legkésőbb az első megbízást megelőzően, a jegyzői feladatokkal kapcsolatos ismeretátadó, online belső képzésen kell részt venniük.
* A Heves Vármegyei Vizsgaközpont nyilatkozatait aláírásával el kell fogadnia.

**A pályázat benyújtásának menete**

A pályázónak a felhívás mellékleteként megtalálható **2. számú regisztrációs adatlapot saját kezűleg aláírva vagy elektronikus hitelesítéssel ellátva** szükséges benyújtani a kötelező mellékletekkel együtt. Elektronikus levélben **(Pdf. formátumban)** a [vizsgakozpont@hmszc.hu](mailto:vizsgakozpont@hmszc.hu) e-mail címre, **vagy** **eredeti aláírással ellátva** papír alapon a Heves Vármegyei Vizsgaközpont címére: 3300 Eger, Kertész u. 128.

Az e-mail és a levél tárgyában kérjük feltüntetni: **„Jegyzői névjegyzék**”.

**Kötelező mellékletek: (elektronikusan - Pdf. formátumban)**

* szakmai önéletrajz (**Europass minta**),
* iskolai végzettséget igazoló okiratok másolta,
* a pályázó nyilatkozata **aláírva,** arra vonatkozóan, hogy büntetlen előéletű és hozzájárul személyi adatai névjegyzékben való közzétételéhez, valamint kezeléséhez (3. sz. melléklet),
* a pályázó pártatlansági, titoktartási és összeférhetetlenségi nyilatkozata **aláírva** (4. sz. melléklet).
* Erkölcsi bizonyítvány

**A pályázat benyújtásának határideje: FOLYAMATOS**

A pályázatok elbírálása a beérkezéstől számított 120 napon belül történik. Az elbírálás eredményéről a jelentkező a 2. számú regisztrációs adatlapon megadott e-mail címre kap értesítést.

A pályázattal kapcsolatban további információt kérhet a [vizsgakozpont@hmszc.hu](mailto:vizsgakozpont@hmszc.hu) e-mail címen vagy munkaidőben Zelei Zoltán vizsgaközpont-vezetőtől a +36 70 330 2711- es telefonszámon.